section_heading: Pustolovine, kampanje, moduli
paragraph_text: Serija povezanih pustolovina u kontekstu igre zove se kampanja. Skup lokacija u kojima se ove pustolovine odvijaju (npr. u gradu, zemlji, planetu ili čitavom zamišljenom svemiru) zove se svijet kampanje (engl. campaign setting). Svjetovi D&D-a inspirirani su različitim fantastičnim podžanrovima i uključuju različite stupnjeve magije i tehnologije. Neki od najpopularnijih svjetova kampanja su: Greyhawk, Dragonlance, Forgotten Realms, Mystara, Spelljammer, Ravenloft, Dark Sun, Planescape, Birthright, te Eberron. Alternativno tome, DM može stvoriti vlastiti zamišljeni svijet kampanje.